Α.Ε. Κηφισιάς



Η Αθλητική Ένωση Κηφισιάς, γνωστή ως Α.Ε. Κηφισιάς, είναι ομάδα από την Κηφισιά Αττικής. Ιδρύθηκε το 2012 έπειτα από συγχώνευση του Α.Π.Ο Κηφισιάς και του Ελπιδοφόρου Κηφισιάς, με σκοπό την δημιουργία μίας δυνατής ομάδας που να εκπροσωπεί όλη την Κηφισιά. Την πρώτη της χρονιά η ομάδα αγωνίστηκε στον 8ο όμιλο της Δ Εθνικής στην θέση του Ελπιδοφόρου και πηρε την δεύτερη θέση με 42 βαθμούς, εξασφαλίζοντας την άνοδο στην Γ Εθνική. Την σεζόν 2013-2014 αγωνίστηκε στον 6ο όμιλο της Γ Εθνικής όπου κατέλαβε την 2η θέση με 57 βαθμούς, πίσω από την Α.Ε.Κ.. Την σεζόν 2014-2015 θα αγωνιστεί στον 4ο όμιλο της Γ Εθνικής.

Έμβλημα Ομάδας
Στο έμβλημα της ομάδας τα 3 αστέρια συμβολίζουν την ένωση των δύο ομάδων. Το κόκκινο αστέρι συμβολίζει τον Ελπιδοφόρο, το μπλε τον Α.Π.Ο. Κηφισιάς και το άσπρο και τις δύο ομάδες σε μία.